Δήμος Ηρωικής Νήσου Κάσου

Ο Δήμος Ηρωικής Νήσου Κάσου είναι δήμος της Περιφέρειας Νοτίου Αιγαίου που περιλαμβάνει το νησί της Κάσου και τις γειτονικές του νησίδες, γνωστές από την αρχαιότητα με την ονομασία "Κασίων νήσοι". Η εφαρμογή των σχεδίων διοικητικής μεταρρύθμισης της τοπικής αυτοδιοίκησης Πρόγραμμα Καποδίστριας (1997), Πρόγραμμα Καλλικράτης (2010) και Πρόγραμμα Κλειθένης (2018), δεν επέφεραν καμιά ουσιαστική μεταβολή στα διοικητικά πράγματα του Δήμου.

Με το Νόμο 4582 του 2018 ο έως τότε γνωστός ως Δήμος Κάσου μετονομάστηκε με ομόφωνη απόφαση της Βουλής των Ελλήνων σε Δήμο Ηρωικής Νήσου Κάσου. Η απόφαση αυτή ήρθε ως επακόλουθο σχετικής πρωτοβουλίας που ανέλαβε η Περιφερειακή Ενότητα Καρπάθου-Κάσου επί Επαρχίας Γιάννη Γεωρ. Μηνατσή, μετά από εισήγηση του οικείου τμήματος Πολιτισμού με Σύμβουλο Πολιτισμού τον Γιώργο Νικ. Τσαμπανάκη. Μιας πρωτοβουλίας που υποστηρίχτηκε στη συνέχεια από τους Βουλευτές Δωδεκανήσου, κι αυτό σε αναγνώριση των αγώνων και των θυσιών των Κασιωτών στον αγώνα της Ελληνικής Επανάστασης του 1821.

Έδρα του δήμου είναι το Φρυ ενώ παλαιότερη έδρα του υπήρξε η Αγία Μαρίνα.

Δοικητική συγκρότηση 
Ο Δήμος Ηρωικής Νήσου Κάσου περιλαμβάνει το νησί της Κάσου, καθώς και τις γύρω νησίδες. Αναλυτικά οι οικισμοί και οι νησίδες που αποτελούν τον δήμο της Ηρωικής Νήσου Κάσου καθώς και ο πληθυσμός τους σύμφωνα με την απογραφή του 2011 έχουν ως εξής:

Δημοτικό διαμέρισμα Κάσου 
Το δημοτικό διαμέρισμα Κάσου αποτελεί το ένα και μοναδικό δημοτικό διαμέρισμα του Δήμου Ηρωικής Νήσου Κάσου, έχει συνολικό πληθυσμό [1.084] κατοίκων (απογραφή 2011) και περιλαμβάνει τους οικισμούς:

η Αγία Μαρίνα (ή Άμ - Μαρίνα) [ 444 ]
το Αρβανιτοχώρι [ 169 ]
η (Πέρα) Παναγία [ 34 ]
το Πόλι [ 80 ]
το Φρυ [ 357 ]

Νησίδες 

 τα Αρμάθια (νησίδα)  [ 0 ]
η Αστακίδα (ή Αστακία)  (νησίδα) [ 0 ]
τα Αστακιδονήσια, τρεις νησίδες πλέον της Αστακίδας 
Αστακιδόπουλο το 
Φωκάς, ο 
Χτένι, το 
τα Διβούνια (ή Ουνιανήσια) (δυο νησίδες) [ 0 ]
Δυτικό Διβούνι ή Δυτικό Ουνιανήσι 
Ανατολικό Διβούνι ή Ανατολικό Ουνιανήσι 
η Καροφύλλα (Κόσκινο ή νησί του Μαστρογιάννη)  (νησίδα) [ 0 ]
ο Κολόφωνας 
τα Κούρικα (ή Κουρούκια), (έξι νησίδες) [ 0 ]
η Λίτρα   (νησίδα) [ 0 ]
το Μακρονήσι (ή Μακρά)  (νησίδα) [ 0 ]
η Πλάκα 
η Πλάτη  (νησίδα) [ 0 ]
τα Ποντικονήσια (ή Κουφονήσια), (δύο νησίδες) [ 0 ]
Μικρός Ποντικός 
Μεγάλος Ποντικός 
το Ποριονήσι (ή Περιονήσι ή Ποριόνη)  (νησίδα) [ 0 ]
η Σέλλα (ή Σελλί, το) 
η Στρογγύλη (ή Στρογγυλή)           (νησίδα)    [ 0 ]
η Χαμηλή (ή Χαμηλονήσι)  (νησίδα) [ 0 ]
η Ψείρα

Δημοτικό Συμβούλιο 
Το Δημοτικό Συμβούλιο Κάσου συναπαρτίζεται από 13 μέλη. Το σώμα ανά δύο χρόνια, με την έναρξη της θητείας του και στο μέσον αυτής, εκλέγει το Προεδρείο του που αποτελείται από τον Πρόεδρο, τον Αντιπρόεδρο και το Γραμματέα.

Τον Δήμαρχο Ηρωικής Νήσου Κάσου επικουρούν στο έργο του 3 έμμισθοι Αντιδήμαρχοι και 1 άμισθος Αντιδήμαρχος.

Στις Αυτοδιοικητικές Εκλογές του 2019 Δήμαρχος Ηρωικής Νήσου Κάσου εξελέγη ο π. Έπαρχος Καρπάθου-Κάσου Μιχάλης Εμμ. Ερωτόκριτος με τον Συνδυασμό "Κίνηση Κασιωτών-Κασίων Δράση".

Διατελέσαντες δήμαρχοι Κάσου 
Ο Δήμος Κάσου συστάθηκε στις 28 Σεπτεμβρίου 1948 με έδρα τον οικισμό Φρυ.

Αδελφοποιημένοι Δήμοι 
Ο Δήμος της Ηρωικής Νήσου Κάσου έχει αδελφοποιηθεί με τους ακόλουθους Δήμους και Κοινότητες:

Δήμο Σύρου – Ερμούπολης (από τον Καποδιστριακό Δήμο Ερμούπολης),  2001
Δήμο Καλλιθέας Αττικής,  2004
Δήμο Ιεράς Πόλεως Μεσολογγίου,  2017
Κοινότητα Κόρνου Λάρνακας – ΚΥΠΡΟΥ,  1998

Δείτε επίσης 

Κάσος  
Διοικητική διαίρεση Περιφερειακής Ενότητας Καρπάθου - Ηρωικής Νήσου Κάσου

Σημειώσεις

Παραπομπές

Βιβλιογραφικές πηγές

Εξωτερικοί σύνδεσμοι 

Επίσκεψη του Πρωθυπουργού Κυριάκου Μητσοτάκη στην Κάσο -  TV ΣΚΑΪ / 2020

Δήμοι της Περιφέρειας Νοτίου Αιγαίου
Νομός Δωδεκανήσου
Κάσος